Source: https://sprievodca-uctovnictvom.dashofer.sk/onb/33/zmeny-v-oblasti-transakcii-s-akciami-obchodnymi-podielmi-a-ocenovacimi-rozdielmi-od-1-1-2020-uniqueidmRRWSbk196FPkyDafLfWAHeuVZAYPB86OgKsG8mB4x0STwnrtkPC8w/?uri_view_type=35
Timestamp: 2020-02-22 23:10:29+00:00

Document:
Zmeny v oblasti transakcií s akciami, obchodnými podielmi a oceňovacími rozdielmi od 1.1.2020 | Praktický sprievodca účtovníctvom
13.11.2019, Ing. Peter Horniaček, Zdroj: Verlag Dashöfer
13.112 Zmeny v oblasti transakcií s akciami, obchodnými podielmi a oceňovacími rozdielmi od 1.1.2020
[ § 17e ods. 14, § 16 ods. 1 písm. k), § 13c ods. 2, § 13c ods. 2 písm. a), § 13c ods. 2 písm. b), § 13c ods. 3 a § 13c ods. 4 písm. a), § 52zza ods. 4 ]
Novela zákona o dani z príjmov č. 301/2019 Z. z. je zameraná na zjednodušenie podmienok na podnikanie, či už cez opatrenia na podporu výroby, podporu malého a stredného podnikania, alebo cez zníženie administratívnej záťaže daňovníkov. Obsahuje nielen spresňujúce body, ktoré reagujú na prax, ale prináša pre daňovníkov aj viacero noviniek v zdanení.
Ďalšími z radu zmien, ktoré reagujú na praktické skúsenosti, sú zmeny v oblasti transakcií s akciami, obchodnými podielmi a oceňovacími rozdielmi.
Pri právnických osobách sa za oslobodený príjem bude považovať aj príjem z predaja akcií jednoduchej spoločnosti na akcie po splnení stanovených podmienok. Tiež sa spresňuje, že oslobodeným príjmom nie je príjem z predaja vlastných akcií, nehľadiac na splnenie podmienky doby držby stanoveného podielu na základnom imaní.
Upravuje sa povinnosť právneho nástupcu zdaniť príjem vyplatený z oceňovacích rozdielov z precenenia pri zlúčení, splynutí alebo rozdelení obchodných spoločností alebo družstiev, ak je vyplácaný príjem v sume vyššej ako je súčin podielu sumy vykázaných oceňovacích rozdielov a najdlhšej doby odpisovania majetku nadobudnutého pri zlúčení, splynutí alebo rozdelení a počtu zdaňovacích období…

References: § 17
 § 16
 § 13
 § 13
 § 13
 § 13
 § 13
 § 52